Harry Maguire
Jacob Harry Maguire (1993-yil 5-martda tugʻilgan) — ingliz professional futbolchisi, Premier Leaguening „Manchester Yunayted“ klubi va Angliya terma jamoasida markaziy himoyachi sifatida oʻynaydi. Maguire 2011-yilda yoshlar jamoasidan Sheffield United asosiy jamoasiga oʻtgan. U klub uchun jami 166 professional oʻyin oʻtkazdi va ketma-ket uch marta ,,Yilning eng yaxshi oʻyinchisi‘‘ boʻldi, shuningdek, PFA Birinchi Liga uchun yilning eng yaxshi jamoasida ham koʻp marta ishtirok etdi. 2014-yilda u 2,5 million funt sterling evaziga „Hull Siti“ga oʻtdi, uni 2015-yilda „Uigan Atletik“ga ijaraga bergan. U 2017- yilda „Lester Siti“ga 12 million funt sterling evaziga kelib qoʻshilgan edi. Ikki yil oʻtgach, u 80 million funt sterling evaziga „Manchester Yunayted“ga oʻtdi, bu himoyachi uchun jahon rekordi summasi edi va olti oy ichida klub sardori etib tayinlandi. Maguire 2012-yilda U21 Angliya terma jamoasida bitta oʻyin oʻtkazgan. 2017-yil oktyabr oyida u Angliya terma jamoasining 2018-yilgi FIFA Jahon chempionati va UEFA Evro-2020 uchun tarkibiga jalb etildi.